Suomenlina

Suomenlina (suom. Suomenlinna, šved. Sveaborg) – gyvenama jūrų tvirtovė, pastatyta šešiose salose Suomijos sostinėje Helsinkyje. Ji įtraukta į UNESCO Pasaulio paveldo sąrašą ir yra mėgstama ne tik turistų, bet ir tarp vietinių gyventojų vieta. Pradžioje tvirtovė buvo vadinama Sveaborg („Švedijos tvirtovė“), tačiau suomiai ją pervadino Suomenlinna („Suomijos pilis“). Švedija pradėjo šią tvirtovę statyti 1748 m. kaip apsaugą nuo Rusijos veržimosi.